**PAPILDOMAS Susitarimas Nr. 2**

**PRIE 2022 M. BALANDŽIO 22 D. SUTARTIES NR. 22-1080**

2022 m. \_\_\_\_\_\_\_\_\_\_\_\_\_\_\_\_ d. Nr.

Panevėžys

**Panevėžio miesto savivaldybės administracija,** juridinio asmens kodas 288724610, kurio registruota buveinė yra Laisvės a. 20, Panevėžys, atstovaujama Savivaldybės administracijos direktoriaus Tomo Juknos, veikiančio pagal Panevėžio miesto savivaldybės administracijos veiklos nuostatus, patvirtintus Panevėžio miesto savivaldybės tarybos 2011 m. kovo 31 d. sprendimu Nr. 1-68-17 (toliau - Užsakovas), ir

**UAB „Fegda“,** pagal Lietuvos Respublikos įstatymus įsteigta ir veikianti įmonė, juridinio asmens kodas 110801759, kurios registruota buveinė yra Geologų g. 12, Vilnius, duomenys apie bendrovę kaupiami ir saugomi Juridinių asmenų registre,atstovaujama generalinio direktoriaus Gedimino Gribulio, veikiančio pagal įmonės įstatus,(toliau − Rangovas), toliau kartu vadinamos Šalimis, o kiekvienas atskirai – Šalimi,

**Atsižvelgiant į tai,** kad po rekonstruojama gatve patenka šiluminė trasa, esamos trasos kanalo viršus patenka į rekonstruojamos gatvės asfalto sluoksnio aukščius, todėl reikia įrengti šiluminės trasos apsaugines plokštes iš naujo perkloti drenažą, pakelti Beržų – Pilėnų gatvės sankryžos vertikalinį aukštį iki 30 cm., todėl yra būtina atlikti papildomus darbus norint užtikrinti eismo pralaidumą.

**Atsižvelgiant į tai,** kad gatvės rekonstrukcijos projekte yra numatyta žemės sankasos grunto sustiprinimas, o požeminių komunikacijų kertančių gatvę yra labai daug ir jos yra aukštai, todėl technologiškai atlikti grunto sustiprinimo nėra galimybės, todėl žemės sankasos grunto sustiprinimas keičiamas kitu darbu t.y. sankasos iškasimas, geotinklo paklojimas ir šalčiui atsparaus sluoksnio įrengimas.

**Atsižvelgiant į tai,** kad Užsakovas t.y. Panevėžio miesto savivaldybės administracijos prašymu yra peržiūrėta Ramygalos g. – Beržų gatvės sankryžos proceso valdymo projektiniai sprendiniai ir jie yra perprojektuoti išleidžiant „A“ techninio projekto laidą, reikalinga atlikti papildomų darbų montuojant kitą šviesoforo postą.

**Atsižvelgiant į tai,** kad projekto metu buvo gauta UAB „Autecha“ pretenzija dėl techniniame projekte suprojektuotų įvažų, Užsakovo prašymu buvo patikslinti projekto sprendiniai dėl įvažų pločio patikslinimo. Todėl reikalinga atlikti papildomų dabų kurie nebuvo numatyti pirkimo metu.

**Atsižvelgiant į** UAB „Fegda“ 2022-12-06 Nr. 20-6242 (4.5E) pateiktą apžiūrų ir komercinių pasiūlymų raštą ir tai, kad Užsakovas Rangovui apmoka tik už faktiškai atliktus darbus, neatliekami darbai yra išminusuojami iš atliekamų darbų žiniaraščių, o papildomai atlikti darbai yra pridedami.

**Atsižvelgiant į**  Sutarties 3.4.1. ir 17.5.2 papunkčiu, kur numatyta, kad pagal 17.5. papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo ir jeigu Sutartyje numatytą atskirą Darbą (ar jo dalį) būtina/tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 3.4.1. papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 3.4.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia).

**Atsižvelgiant į tai**, kad bendra atskirų pakeitimų pagal minėtus papunkčius vertė neviršija 15 procentų pradinės pirkimo sutarties vertės ir pakeitimu iš esmės nepakeičiamas pirkimo sutarties ar preliminariosios sutarties pobūdis.

Šalys sudarė šį papildomą susitarimą (toliau – Susitarimas) prie 2022 m. balandžio 22 d. Sutarties Nr. 22-1080 „Panevėžio miesto Beržų gatvės dalies (nuo Pilėnų g. iki Ramygalos g.) rekonstravimo darbo projekto parengimas ir rangos darbai“ ir susitarė:

1. Rangovas atliks Darbų pakeitimą pagal pridėtą – patvirtintą sąmatą, padidinant Sutarties sumą 139 243,03 (šimtas trisdešimt devyni tūkstančiai du šimtai keturiasdešimt trys eurai, 03 ct) be PVM ir 168 730,53 (šimtas šešiasdešimt aštuoni tūkstantis septyni šimtai trisdešimt eurų, 53 ct) su PVM, Sutartyje numatytiems darbams, o Užsakovas apmokės už darbų pakeitimo kainų skirtumą. Pakoreguota bendra Sutarties kaina yra 2 146 464,19 (du milijonai šimtas keturiasdešimt šeši tūkstančiai keturi šimtai šešiasdešimt keturi eurai, 19 ct) su PVM.
2. Pakeisti Įkainotos veiklos sąrašo 1 punkte „Gatvės rekonstravimo darbai ir kt. (Susisiekimo dalis)“ nurodytą sumą ir vietoj 834 184,63 Eur (aštuoni šimtai trisdešimt keturi tūkstančiai šimtas aštuoniasdešimt keturi eurai, 63 ct) įrašyti 974 670,57 Eur (devyni šimtai septyniasdešimt keturi tūkstančiai šeši šimtai septyniasdešimt eurų, 57 ct) sumą be PVM, nurodytą Sutarties priedo Nr.1 1. punkte.
3. Pakeisti Įkainotos veiklos sąrašo 2 punkte „Pėsčiųjų ir dviračių takų įrengimas ir kt. (Susisiekimo dalis)“ nurodytą sumą ir vietoj 300 731,54 Eur (trys šimtai tūkstančių septyni šimtai trisdešimt vienas euras, 54 ct) įrašyti 300 686,01 Eur (trys šimtai tūkstančių šeši šimtai aštuoniasdešimt šeši eurai, 01 ct) sumą be PVM, nurodytą Sutarties priedo Nr.1 2. punkte.
4. Pakeisti Įkainotos veiklos sąrašo 5 punkte „Gatvių apšvietimo įrengimas ir kt. (Elektrotechnikos dalis (apšvietimo))“ nurodytą sumą ir vietoj 85 195,97 Eur (aštuoniasdešimt penki tūkstančiai šimtas devyniasdešimt penki eurai, 97 ct) įrašyti 84 202,28 Eur (aštuoniasdešimt keturi tūkstančiai du šimtai du eurai, 28 ct) sumą be PVM, nurodytą Sutarties priedo Nr.1 5. punkte.
5. Papildyti Sutarties 11.1 papunktį: Rangovas Sutarties vykdymui pasitelkia subrangovą UAB „Inforsanas” (įm. k. 300150394), Sutartyje numatytiems elektroninių ryšių dalies  
   darbams atlikti; UAB „Maniga” (įm. k. 183837560), Sutartyje numatytiems procesų valdymo ir  
   automatizacijos dalies ir susisiekimo dalies kelio ženklų įrengimo bei dangos ženklinimo  
   darbams atlikti.
6. Susitarimas sudaromas 1 (vienu) egzemplioriumi ir Šalių pasirašomas kvalifikuotais elektroniniais parašais.
7. PRIDEDAMA: Darbų pakeitimo sąmatos, 7 lapai.Patikslintas įkainuotos veiklos sąrašas.

**Šalių parašai:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Užsakovas**  **Panevėžio miesto savivaldybės administracija**  Administracijos direktorius  Tomas Jukna | |  |  |  |  |  | | --- | --- | --- | --- | --- | | **Rangovas**  **UAB „Fegda“**  Generalinis direktorius  Gediminas Gribulis | **Rangovas**  (*pavadinimas*)  Įmonės kodas (*kodas*)  PVM mokėtojo kodas (*kodas*)  (*adresas korespondencijai*)  Tel. .................. faksas........................  El. paštas ............................  A.s. Nr. (*atsiskaitomosios sąskaitos Nr.)*  Bankas  Banko kodas | |  | | |  | |  | |  | | |
|  |  | |